Kevin Magnussen

Kevin Magnussen (g. 1992 m. spalio 5 d.) – Danijos Formulės 1 lenktynininkas, nuo 2021 m. lenktyniaujantis Haas komandoje. Lenktynininko tėvas Jan Magnussen buvo Formulės 1 lenktynininku.

K. Magnussen savo karjeros metu dalyvavo įvairiuose čempionatuose. Geriausiai jam sekėsi Formulės Ford Danijos (1 vieta), Formula Renault 2.0 NEC (2 v.), Vokietijos Formulė 3 (3 v.), JK Formulė 3 (2 v.), Masters of Formula (3 v.) ir World Series by Renault (1 v.) čempionatuose.

 Formulės 1 karjera 
Kevinas savo Formulės 1 karjerą pradėjo 2014 m. su McLaren komanda. Tai buvo pirmieji metai, kuomet visi lenktynininkai turėjo pasirinkti savo numerius ir danas pasirinko 20 numerį.Numbers up for 2014 Formula One drivers

Per pirmus du sezonus McLaren komandoje Kevinas pelnė vieną 2 vietą ir 55 taškus.

2016 m. sezoną danas praleido Renault komandoje.Kevin Magnussen set to replace Pastor Maldonado at Renault F1 team Per 21 lenktynes pilotas vos du kartus finišavo taškų zonoje.

2017 m. Kevinas perėjo į naujai sukurtą Haas komandą iš JAV. Šioje komandoje danas praleido 4 sezonus, iš kurių geriausiai sekėsi 2018 m. – šį sezoną Kevinas surinko 56 taškus ir užėmė 9 vietą lenktynininkų įskaitoje. Pasibaigus 2020 m. sezonui komanda nepratęsė sutarties su sportininku ir jis pasitraukė iš Formulės 1. 

Tačiau praleidus tik vieną sezoną, prieš pat 2022 m. sezono pradžią Haas komanda vėl pakvietė daną prisijungti prie komandos, kai ieškojo kuo pakeisti atleistą rusą Nikitą Mazepiną (tai buvo padaryta atsižvelgus į 2022 m. Rusijos karinę invaziją į Ukrainą ir tarptautines sankcijas). Dano komandos draugu liko vokietis Mick Schumacher.

 Šaltiniai 

 Nuorodos 
Oficiali svetainė 

Kategorija:Formulės 1 pilotai
Kategorija:Danijos sportininkai